Den Vest-Sjællandske Avis, 1832-06-16
Rygtet udbredes imidlertid om at Diplomaterne ved Forbundsdagen have indgivet Forestillinger til Hoffet og skildret Stemningen for saa farlig, at det vil blive nødvendigt at træffe Foranstaltninger for at forhindre en Explosion, saa at man betrygter at Frankfort vil blive besat af udenlandsk Militair. Man trøster sig nu ved at Folkestemningen vil snart blive saa kraftfuld, at hverken Bajonetter eller Kanoner ville kunne udrette noget imod den. - Man maae nu ogsaa til at see Sagen fra en anden Side: den Stuttgarter Avis har meddeelt en Skildring af den Hambacher Fest, som ingenlunde er til Hæder for den; den vildeste Partieaand, hedder det deri, havde bemægtiget sig en Jdee, som i sig selv var skiøn og reen, og de meest compromitterede Personer, som havde trængt sig frem og sat sig i Spidsen for det hele, bragte deres private Sag, deres private Hævn og private Hensigter ind i Forsamlingen, som ifølge de derom udstædte Programmer havde en ganske anden Bestemmelse, og som først var bleven tilladt at holdes af den Baierske Regiering, efterat den havde modtaget paa Æresord beroligende Forsikkringer af Ophavsmændene til Festen. Siebenpseiffers, Wirths, Wallauers og Fleres Taler overgaae alt det, som man i noget af de meest revolutionaire Lande har hørt paa Talerstolene, i Klubber og læst i Journaler. Fremfør alle udmærkede sig Doct. Wirth, som ikke allene naaede Marat i ublue Frækhed, i hele Tænkemaaden, Declamationen og Tendentsen; men ogsaa synes at have overgaaet ham, saa at han selv trættede sine Colleger og satte dem i Forfærdelse, hvorfor han ikke heller blev valgt til Medlem af den almindelige Tydske Committee, hvilken man havde stiftet under Festen for at dirigere de Forholdsregler, som bleve besluttede paa den, og hvortil Deputationen af de enkelte constitutionelle Stater afgave eet eller flere Medlemmer. Doct. Wirth svingede flere Gange den Æresabel, som var bleven ham skiænket, i Luften og udraabte Ordene Frihed og Lighed; han kaldte alle Tydske Fyrster Landsforrædere mod deres Nationer og anklagede dem formelig. (Hvad mon Doct. Wirth har udrettet i sine Dage til den Nations Vel, som han tilhører? – hvad har Du gavnet Dit Fædreneland, hvilke besværlige Pligter har Du opfyldet til dets Bedste, hvilke Opoffrelser har Du gjort for dets Vel, hvorved har Du beviist Din Dygtighed og Dine Jndsigter skulde man spørge enhver høittalende Demagog om,) Berusede Folkesværme tilraabte ham deres vilde Biefald; men alle retskafne Folk blegnede ved denne Scene. Taler, Skaaler, Sange og Jndfald i samme Aand hørtes ved det Bord, hvorved Wirth, og de Personer, der tænkte som han, sadde; men den frittænkende Jnstein fra Mannheim og flere Badenske Deputerede holdt sig ganske passive og misbilligede i høi Grad, alt hvad de her saae; ogsaa de Baierske Deputerede af Oppositionspartiet tilkiendegave lydeligen deres Utilfredshed. Mange af de meest exalterede Liberale føle endnu siden deres Tilbagekomst en Gysen ved at tænke paa det Sprog disse Talere førte, og andre glæde sig over ikke at have været tilstæde ved en Fest, hvorved en Deel af de Tilstædeværende, endskiøndt vist ikke den talrigste, talte om Oprør og Borgerkrig som en let og en gavnlig Sag. Man mangler endnu fuldstændige Efterretninger om den oprettede Eenheds-Committee; men de fleste forsikkre, at Hovedresultatet af Forhandlingerne, hvorved Doct. Siebenpfeiffer spillede en Hovedrolle, var at organisere et Folkeforbund i Modsætning mod de Tydske Fyrsters Forbund (General Lafayette har jo proponeret Skaalen paa Nationernes hellige Alliance) flere anseelige Personer blandt Giæsterne begave sig bort inden Festen var til Ende. Scenerne i Oggersheim, hvor man op plantede et Frihedstræ, som dog snart forsvandt og Tumulterne i Vorm og Mainz synes at have været dens første Frugter (det er Menneskenes sørgelige Lod, at de bestandig ere udsatte for at forføres og vildledes af politiske eller religiøse Sværmere, hvis Raads Skadelighed de først lære at indsee efter en dyrkiøbt Erfaring. De Tydske Regieringer maae dog nødvendigen snart gribe til alvorlige Midler for at standse disse Udsvævelser, som ville frembringe de sørgeligste Virkninger, dersom de skulle faae Overhaand.)